CELEX: 52013DP0564
Language: et
Date: 2013-12-11 00:00:00
Title: Euroopa Parlamendi 11. detsembri 2013. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu esimees (N7-0103/2013 – C7-0424/2013 – 2013/0901(NLE))

15.12.2016   
            
            
               ET
            
            
               Euroopa Liidu Teataja
            
            
               C 468/285
            
         P7_TA(2013)0564
   Euroopa Keskpanga järelevalvenõukogu esimehe ametissenimetamine
   Euroopa Parlamendi 11. detsembri 2013. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu esimees (N7-0103/2013 – C7-0424/2013 – 2013/0901(NLE))
   (Heakskiitmine)
   (2016/C 468/65)
   
      Euroopa Parlament,
   
               —
            
            
               võttes arvesse Euroopa Keskpanga 22. novembri 2013. aasta ettepanekut nimetada ametisse Euroopa Keskpanga järelevalvenõukogu esimees (N7-0103/2013),
            
         
               —
            
            
               võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga) (1) artikli 26 lõiget 3,
            
         
               —
            
            
               võttes arvesse Euroopa Parlamendi ja Euroopa Keskpanga (EKP) institutsioonidevahelist kokkulepet EKP-le ühtse järelevalvemehhanismi raames antud ülesannete täitmisega seotud demokraatliku vastutuse ja järelevalve teostamise praktilise korra kohta (2),
            
         
               —
            
            
               võttes arvesse kodukorda,
            
         
               —
            
            
               võttes arvesse majandus- ja rahanduskomisjoni raportit (A7-0452/2013),
            
         
               A.
            
            
               arvestades, et määruse (EL) nr 1024/2013 artikli 26 lõikes 3 sätestatakse, et EKP esitab järelevalvenõukogu esimehe ametisse nimetamist käsitleva ettepaneku Euroopa Parlamendile ning esimees valitakse avaliku valikumenetluse teel pangandus- ja finantsküsimustes tunnustatud ja erialaste kogemustega isikute hulgast, kes ei ole EKP nõukogu liikmed;
            
         
               B.
            
            
               arvestades, et määruse (EL) nr 1024/2013 artikli 26 lõikes 2 sätestatakse, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
            
         
               C.
            
            
               arvestades, et EKP esitas oma 22. novembri 2013. aasta kirjas parlamendile ettepaneku nimetada Danièle Nouy viieaastaseks ametiajaks EKP järelevalvenõukogu esimehe ametisse;
            
         
               D.
            
            
               arvestades, et seejärel hindas parlamendi majandus- ja rahanduskomisjon esitatud kandidaadi sobivust, pidades eelkõige silmas määruse (EL) nr 1024/2013 artikli 26 lõigetes 2 ja 3 sätestatud nõudeid; arvestades, et hindamise käigus edastas esitatud kandidaat komisjonile oma elulookirjelduse ja vastused kirjalikule küsimustikule;
            
         
               E.
            
            
               arvestades, et 27. novembril 2013. aastal korraldas majandus- ja rahanduskomisjon esitatud kandidaadi kuulamise, mille käigus kandidaat esines avasõnavõtuga ja vastas seejärel parlamendikomisjoni liikmete küsimustele;
            
         
            
               1.
            
            
               kiidab heaks EKP ettepaneku nimetada Danièle Nouy EKP järelevalvenõukogu esimeheks;
            
         
            
               2.
            
            
               teeb presidendile ülesandeks edastada käesolev otsus Euroopa Keskpangale, nõukogule ja liikmesriikide valitsustele.
            
         
      (1)  ELT L 287, 29.10.2013, lk 63.
   
      (2)  ELT L 320, 30.11.2013, lk 1.